Med rett til å drepe

***Med rett til å drepe*** (originaltittel: *Licence to Kill*) er en James Bond-film fra 1989 er den 16. James Bond-filmen og den andre og siste med Timothy Dalton i hovedrollen. 
Tittelspor ble fremført av den amerikanske sangerinnen Gladys Knight.

## Handling
007 skal være forlover for sin tidligere CIA-kollega, Felix Leiter, når han gifter seg. På vei til kirken blir Leiter stanset av et kystvakt-helikopter, som forteller ham at narkokongen Franz Sanchez, befinner seg nær Bahamas. Leiter, som ikke lenger jobber for CIA, har nå ansvaret for narkotika-avdelingen i Florida, og har i ukevis desperat forsøkt å få fatt i kjeltringen Sanchez. Leiter ser nå sin sjanse til å stoppe ham en gang for alle, og greier det. Men gjennom dyktig planlegging lykkes Sanchez i å rømme fra fengselet etter kort tid. Før han forsvinner sverger han hevn over Felix. Idet Bond er i ferd med å dra tilbake til London får han vite om rømningen og drar i all hast hjem til Felix. Der finner han Felix' kone død og sin gode venn hardt skadd. Bond bestemmer seg for å ta saken i egne hender!

## Meninger om filmen
Filmen er både «elsket og hatet» da Dalton fremstiller Bond på en svært virkelighetsnær, seriøs og troverdig måte. Mange misliker *Med rett til å drepe* og begrunner det med filmens sjeldent voldelige og brutale skildringer. Tilhengerne oppgir på sin side at de elsker filmen av samme årsaker. Også mange fans av den litterære Bond likte filmen, fordi det var denne skildringen av Bond som var mest lik Flemings karakter. Faktisk hadde denne filmen flere likheter med bøkene Live and let die og Mannen med gullpistolen, enn filmversjonene av disse bøkene hadde, blant annet ved at Bonds venn Felix Leiter, blir sterkt skadet av en hai, og at Bond blir skurkens livvakt.

Filmen har også en del overlappende temaer med den populære TV-serien Miami Vice (1984 - 1990) fra samme tid. All handling foregår i Florida, Karibia og Latin-Amerika, og «skurken» er en narkobaron. Robert Davi, som spiller Franz Sanchez, og Benicio del Toro som spiller håndlangeren Dario, hadde tidligere gjesteopptredener i Miami Vice som «skurker», mens Gladys Knight og Patti LaBelle som har popsangene på filmens soundtrack også hadde sanger på *Miami Vice II*-albumet fra 1986.

## Rolleliste
* Timothy Dalton som MI6-agent James Bond
* Carey Lowell som Pam Bouvier, en tidligere CIA-informant
* Robert Davi som Franz Sanchez, den mektigste narkotika-produsenten og selgeren i hele Latin-Amerika
* Talisa Soto som Lupe Lamora. Kjæresten til Sanchez, men som har romantiske følelser for James Bond.
* Anthony Zerbe som Milton Krest, Sanchez's håndlanger.
* Benicio del Toro som Dario, håndlanger for Sanchez.
* Sanchezs Robert Brown som M, øverste sjef for MI6 og Bonds overordnede.
* Desmond Llewelyn som Q, som forsyner Bond med forskjellig utstyr og dingser.
* Caroline Bliss som Moneypenny, sekretær i M16
* Everett McGill som Ed Killifer, en korrupt DEA-agent.
* Wayne Newton som professor Joe Butcher, som arbeider for Sanchez.
* Anthony Stark som økonomisk rådgiver for Sanchez,
* David Hedison som Felix Leiter, en tidligere CIA-agent, og nær venn av James Bond.
* Don Stroud som oberst Heller, Sanchezs sikkerhetssjef.
* Cary-Hiroyuki Tagawa som Kwang, politi-ansatt i Hong Kong som forsøker å infiltrere virksomheten til Sanchez.
* Diana Lee Hsu som Loti, en kvinnelig agent i Hong Kong som samarbeider med Kwang.

## Eksterne lenker
*